

**Bonyhád Város Önkormányzata**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

Bonyhád Város Képviselő - testületének 2019. november 21-i

rendes/rendkívüli testületi ülésére

|  |  |
| --- | --- |
| Tárgy: | Bonyhád Város Önkormányzat 2019. évi költségvetéséről szóló 2/2019. (II. 15.) önkormányzati rendeletének módosítása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Puskásné Dr. Szeghy Petra jegyző  Dr. Márton Antal aljegyző |
| Előterjesztés száma: | 170. sz. |
| Mellékletek száma: | 1 db |
| Előzetesen tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**Általános indokolás:**

Bonyhád Város Önkormányzata a kiegyenlítő bérrendezési alap támogatás keretében a Belügyminisztériumtól 32 830 400,- Ft támogatásban részesült. Ez tette lehetővé, hogy a közös önkormányzati hivatalnál foglalkoztatott köztisztviselők illetményalapját - a költségvetés elfogadását követően - 2019. január 1-jétől 2019. december 31-ig tartó időszakra 46 380,- Ft összegre emelje a tisztelt képviselő-testület. A személyi állomány év közbeni mozgásának köszönhetően 4.619 ezer forint áll még rendelkezésre ebből az alapból. Az elnyert támogatás maradéktalan elszámolása érdekében az előterjesztés a költségvetési rendelet módosítására tesz javaslatot, melynek értelmében az illetményalap 47 600 Ft-ra emelkedne a 2019. január 1-jétől 2019. december 31-ig tartó időszakra.

**Részletes indokolás:**

1.§-hoz

A köztisztviselői illetményalap mértékét határozza meg.

2. § -hoz

Hatályba léptető rendelkezések.

Kérem a tisztelt Képviselő-testületet, hogy az előterjesztést megtárgyalni, a rendelet tervezetet támogatni szíveskedjenek!

Bonyhád, 2019. november 15.

Dr. Puskásné Dr. Szeghy Petra

jegyző

**Hatásvizsgálat**

**Bonyhád Város Önkormányzat 2019. évi költségvetéséről szóló 2/2019. (II. 15.) önkormányzati rendelet módosításához**

(A jogalkotásról szóló 2010. évi CXXX. törvény 17. § alapján)

|  |
| --- |
| **1. Társadalmi hatásai**  Nem releváns. |

**2. Gazdasági hatásai**

Nem releváns.

**3. Költségvetési hatásai**

|  |
| --- |
| A költségvetésnek többletköltséget nem jelent, az összeg rendelkezésre áll a Kiegyenlítő bérrendezési alap támogatás keretéből.  **4. Környezeti következményei**  Nem releváns.  **5. Egészségi következményei**  Nem releváns. |
| **6. Adminisztratív terheket befolyásoló hatásai**  A tervezet a jelenlegi adminisztratív terheket jelentős mértékben nem emeli. |
| **7. A jogszabály megalkotásának szükségessége**  A Belügyminisztérium támogatói okirata szerinti támogatás felhasználása |

**8. A jogalkotás elmaradásának várható következményei**

|  |
| --- |
| Visszafizetési kötelezettség a fel nem használt összegre.  **9. A jogszabály alkalmazásához szükséges személyi, szervezeti, tárgyi és pénzügyi feltételek**  A jelenlegi személy, szervezeti, tárgyi feltételeken felül többletet nem igényel. |

Bonyhád, 2019. november 15.

Dr. Puskásné Dr. Szeghy Petra

jegyző

**TERVEZET**

**Bonyhád Város Önkormányzati Képviselő-testülete**

**…/…(… …) önkormányzati rendelete**

**Bonyhád Város Önkormányzat 2019. évi költségvetéséről szóló 2/2019. (II. 15.) önkormányzati rendelet módosításáról**

Bonyhád Város Önkormányzatának Képviselő-testülete Magyarország Alaptörvénye 32. cikk (1) bekezdés a.) és f.) pontjaiban és a (2) bekezdésében meghatározott feladatkörében eljárva, az Államháztartásról szóló 2011. évi CXCV. törvény 6/C. § (1) bekezdés felhatalmazása alapján, valamint Magyarország helyi önkormányzatairól szóló 2011. évi CLXXXIX. törvény 120. § (1) bekezdés a.) pontjában, a képviselő-testület és szervei szervezeti és működési szabályzatáról szóló 5/2015. (III.27.) önkormányzati rendelet 58. § (1) db) pontjában biztosított véleményezési jogkörében eljáró Pénzügyi Ellenőrző és Gazdasági Bizottság, továbbá a Humán Bizottság véleményének kikérésével a következőket rendeli el:

1. § Bonyhád Város Önkormányzat 2019. évi költségvetéséről szóló 2/2019. (II. 15.) önkormányzati rendelet (továbbiakban: Rendelet) 7. § (9) bekezdése helyépe az alábbi rendelkezés lép:

„(9) A közös önkormányzati hivatalnál foglalkoztatott köztisztviselők alapilletményét a közszolgálati tisztviselőkről szóló 2011. évi CXCIX. törvény 132. §-ban nevesített illetményalapot Magyarország 2019. évi központi költségvetéséről szóló 2018. évi L. törvény 60. § (6) bekezdés felhatalmazása alapján 2019. évre 47 600 Ft-ban állapítja meg.”

2.§ A rendelet 2019. november 23-án lép hatályba.

Bonyhád, 2019. november …..

Filóné Ferencz Ibolya Dr. Puskásné dr. Szeghy Petra

polgármester jegyző

Kihirdetési záradék:

A rendelet 2019. november …

Dr. Puskásné dr. Szeghy Petra

jegyző